27.6.2023
EL
Επίσημη Εφημερίδα της Ευρωπαϊκής Ένωσης
C 225/5
1.
Η επιτροπή εποπτείας με λίγα λόγια 1.
Η επιτροπή εποπτείας της Ευρωπαϊκής Υπηρεσίας Καταπολέμησης της Απάτης (OLAF) (στο εξής: επιτροπή εποπτείας) είναι ανεξάρτητο όργανο που συστάθηκε με τον κανονισμό (ΕΕ, Ευρατόμ) αριθ.
883/2013 του Ευρωπαϊκού Κοινοβουλίου και του Συμβουλίου (1) (στο εξής: κανονισμός για την OLAF) για την ενίσχυση και τη διασφάλιση της ανεξαρτησίας της OLAF μέσω της τακτικής παρακολούθησης της εκτέλεσης του ερευνητικού έργου της OLAF.
2. Η επιτροπή εποπτείας απαρτίζεται από πέντε ανεξάρτητους, εξωτερικούς εμπειρογνώμονες (στο εξής: μέλη), οι οποίοι διορίζονται με κοινή συμφωνία του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής για 5 έτη (2).
Τα μέλη ασκούν τα καθήκοντά τους με πλήρη ανεξαρτησία και δεν επιτρέπεται να ζητούν ούτε να δέχονται εντολές από καμία κυβέρνηση ή από θεσμικό ή άλλο όργανο ή οργανισμό της ΕΕ.
Η επιτροπή εποπτείας κατά την εκτέλεση του έργου της υποστηρίζεται από γραμματεία, η οποία εργάζεται σε μόνιμη βάση υπό την άμεση εποπτεία της επιτροπής εποπτείας και ανεξάρτητα από την Επιτροπή, την OLAF ή οποιονδήποτε άλλον φορέα.
Η γραμματεία διαδραματίζει καθοριστικό ρόλο στη διευκόλυνση και στην υποστήριξη των καθηκόντων παρακολούθησης της επιτροπής εποπτείας. 3.
Δεδομένης της φύσης των ερευνών της OLAF, δεν είναι δυνατή η προσφυγή ενώπιον των δικαστηρίων της ΕΕ κατά της απόφασης του γενικού διευθυντή της OLAF να κινήσει ή να περατώσει έρευνα.
Ως εκ τούτου, η επιτροπή εποπτείας καθίσταται de facto ο μόνος φορέας που μπορεί να εποπτεύει την OLAF και να ελέγχει τον τρόπο διεξαγωγής των ερευνών.
Συνεπώς, η επιτροπή εποπτείας έχει προνομιακή θέση καθώς, βασιζόμενη στον εποπτικό της ρόλο, παρέχει στα θεσμικά όργανα της ΕΕ πληροφορίες σχετικά με τη λειτουργία της OLAF και διασφαλίζει ότι η OLAF ενεργεί εντός των ορίων της νομιμότητας και σύμφωνα με τις ισχύουσες διαδικαστικές εγγυήσεις.
4. Σύμφωνα με τον κανονισμό για την OLAF η επιτροπή εποπτείας έχει τριπλό ρόλο: παρακολουθεί σε τακτική βάση το ερευνητικό έργο της OLAF, επικουρεί τον γενικό διευθυντή της OLAF στην εκτέλεση των καθηκόντων του και υποβάλλει εκθέσεις στα θεσμικά όργανα της ΕΕ. 5.
Ειδικότερα, μέσω της τακτικής παρακολούθησης των ερευνών της OLAF, η επιτροπή εποπτείας επιδιώκει να διασφαλίζει ότι: i) δεν υπάρχουν εξωτερικές παρεμβάσεις στο ερευνητικό έργο της OLAF· ii) όλες οι σχετικές αποφάσεις του γενικού διευθυντή λαμβάνονται σύμφωνα με τις αρχές της νομιμότητας και της αμεροληψίας και συνάδουν τόσο με τις διατάξεις του Χάρτη Θεμελιωδών Δικαιωμάτων της Ευρωπαϊκής Ένωσης όσο και με τις διαδικαστικές εγγυήσεις (3). 6.
Κατά την εκτέλεση των καθηκόντων της, η επιτροπή εποπτείας i) απευθύνει στον γενικό διευθυντή της OLAF γνωμοδοτήσεις και, κατά περίπτωση, συστάσεις όσον αφορά τις ερευνητικές δραστηριότητες της OLAF, τη διάρκεια των ερευνών της και τους πόρους που χρειάζεται η OLAF για τη διενέργεια των εν λόγω ερευνών, και επίσης ii) διατυπώνει παρατηρήσεις σχετικά με το σχέδιο κατευθυντήριων γραμμών της OLAF για τις διαδικασίες έρευνας.
Η επιτροπή εποπτείας, κατά την έκδοση των γνωμοδοτήσεων και των συστάσεών της, δεν παρεμβαίνει ποτέ στη διεξαγωγή ερευνών που βρίσκονται σε εξέλιξη. 2.
Ένα έτος γεμάτο αλλαγές 2.1.
Νέα σύνθεση της επιτροπής εποπτείας 7.
Στο άρθρο 15 παράγραφος 2 του κανονισμού για την OLAF προβλέπεται ότι η επιτροπή εποπτείας της Ευρωπαϊκής Υπηρεσίας Καταπολέμησης της Απάτης αποτελείται από πέντε ανεξάρτητα μέλη τα οποία διορίζονται με κοινή συμφωνία του Ευρωπαϊκού Κοινοβουλίου, του Συμβουλίου και της Επιτροπής.
Σύμφωνα με το άρθρο 15 παράγραφος 3 του κανονισμού για την OLAF, η διάρκεια της θητείας των μελών της επιτροπής εποπτείας είναι πενταετής και δεν ανανεώνεται.
Αντικαθίστανται εναλλάξ τρία και δύο μέλη με σκοπό τη διαφύλαξη της πείρας της επιτροπής εποπτείας. 8.
Η θητεία δύο μελών της επιτροπής εποπτείας, της κας Grażyna Stronikowska και του κ.
Rafael Muñoz López-Carmona, έληξε στις 12 Ιουλίου 2021 και η θητεία των υπόλοιπων τριών μελών, του κ.
Jan Mulder, της κας Maria Helena Pereira Loureiro Correia Fazenda και της κας Dobrinka Mihaylova, έληξε στις 22 Ιανουαρίου 2022 (4).
(1)
(2) (3) (4)
Άρθρο 15 παράγραφος 2 του κανονισμού (ΕΕ, Ευρατόμ) αριθ.
883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ.
1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ.
1074/1999 του Συμβουλίου (ΕΕ L 248 της 18.9.2013, σ.
1), όπως τροποποιήθηκε με τον κανονισμό (ΕΕ, Ευρατόμ) 2016/2030 και τον κανονισμό (ΕΕ, Ευρατόμ) 2020/2223.
Διατίθεται επίσης στη διεύθυνση: https://eur-lex.europa.eu/legal-content/EL/ TXT/?uri=CELEX:02013R0883-20210117.
Προκειμένου να διαφυλάσσεται η πείρα που συσσωρεύεται στην επιτροπή εποπτείας, τα μέλη αντικαθίστανται εναλλάξ, σύμφωνα με τον κανονισμό (ΕΕ, Ευρατόμ) αριθ.
883/2013.
Διατίθεται στη διεύθυνση: https://www.europarl.europa.eu/charter/pdf/text_el.pdf.
Σύμφωνα με το άρθρο 1 της απόφασης (ΕΕ, Ευρατόμ) 2016/1201 του Ευρωπαϊκού Κοινοβουλίου, του Συμβουλίου και της Επιτροπής, της 13ης Ιουλίου 2016, για τον διορισμό των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF) (ΕΕ L 198 της 23.7.2016, σ.
40).